## Odluka o donošenju Programa obnove i saniranja posljedica katastrofe na području Vukovarsko-srijemske županije - opremanje obiteljskih kuća i stanova oštećenih i uništenih od poplava

### NN 87/2014 (21.7.2014.), Odluka o donošenju Programa obnove i saniranja posljedica katastrofe na području Vukovarsko-srijemske županije - opremanje obiteljskih kuća i stanova oštećenih i uništenih od poplava

VLADA REPUBLIKE HRVATSKE

1764

Na temelju članka 2. stavka 1. Zakona o saniranju posljedica katastrofe na području Vukovarsko-srijemske županije (»Narodne novine«, broj 77/2014), te članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 17. srpnja 2014. godine donijela

ODLUKU

O DONOŠENJU PROGRAMA OBNOVE I SANIRANJA POSLJEDICA KATASTROFE NA PODRUČJU VUKOVARSKO-SRIJEMSKE ŽUPANIJE – OPREMANJE OBITELJSKIH KUĆA I STANOVA OŠTEĆENIH I UNIŠTENIH OD POPLAVA

I.

Donosi se Program obnove i saniranja posljedica katastrofe na području Vukovarsko-srijemske županije – opremanje obiteljskih kuća i stanova oštećenih i uništenih od poplava (u daljnjem tekstu: Program).

Program je sastavni dio ove Odluke.

II.

Financijska sredstva potrebna za provedbu Programa osigurat će se u državnom proračunu Republike Hrvatske preraspodjelom sredstava.

III.

Zadužuje se Državni ured za obnovu i stambeno zbrinjavanje za provedbu Programa.

IV.

Zadužuje se Državni ured za obnovu i stambeno zbrinjavanje da Vladi Republike Hrvatske dostavi izvješće o provedbi Programa.

V.

Ova Odluka stupa na snagu danom donošenja, a objavit će se u Narodnim novinama.

Klasa: 022-03/14-04/295

Urbroj: 50301-05/05-14-2

Zagreb, 17. srpnja 2014.

Predsjednik

Zoran Milanović, v. r.

PROGRAM OBNOVE I SANIRANJA POSLJEDICA KATASTROFE NA PODRUČJU VUKOVARSKO-
-SRIJEMSKE ŽUPANIJE – OPREMANJE OBITELJSKIH KUĆA I STANOVA OŠTEĆENIH I UNIŠTENIH OD POPLAVA

I. Predmet programa

Ovim Programom se propisuje postupak i način ostvarivanja prava na opremanje obiteljskih kuća i stanova oštećenih ili uništenih u poplavama.

II. Lokacija područja

Lokacija područja na kojem se provodi opremanje obiteljskih kuća i stanova po ovom Programu je područje Vukovarsko-srijemske županije pogođeno poplavom. Lokacija područja je određena Zakonom.

III. Opis posljedica

U svim poplavom zahvaćenim stambenim objektima nastala su oštećenja zbog kojih je stanovništvo evakuirano, te je smješteno u privremeni smještaj. Nastala oštećenja je potrebno sanirati, dovesti zgrade u funkcionalno stanje kako bi zgrada bila primjerena za stanovanje i korištenje, te iste opremiti namještajem i kućanskim aparatima, kako bi se u iste mogli vratiti njihovi korisnici.

IV. Način i opseg provedbe opremanja obiteljskih kuća i stanova oštećenih i uništenih od poplava

Opremanje obiteljskih kuća i stanova koje su u postupku obnove, na temelju odluke o obnovi iz članka 20. Zakona o saniranju posljedica katastrofe na području Vukovarsko-srijemske županije (»Narodne novine«, broj 77/2014) koju je donio ministar nadležan za graditeljstvo i prostorno uređenje, provodi se prema sljedećem redu prvenstva:

1. korisnici privremeno zbrinuti u turističkim objektima (hoteli, apartmanska naselja i sl.),

2. korisnici privremeno zbrinuti u objektima organiziranog smještaja (prognanička naselja, ostali objekti kolektivnog smještaja i sl.),

3. korisnici privremeno zbrinuti kod rodbine ili prijatelja,

4. ostali korisnici prava na obnovu.

Potporom za opremanje obiteljskih kuća i stanova najnužnijim namještajem i kućanskim aparatima, obuhvaćen je slijedeći namještaj i bijela tehnika:

1. krevet sa madracem,

2. noćni ormarić,

3. garderobni ormar,

4. radni stolić i stolac za djecu do 18 godina,

5. kuhinjski stol,

6. stolac (4 komada),

7. kuhinjski element (donji),

8. viseći kuhinjski element,

9. kuhinjski element sa sudoperom,

10. štednjak (električni štednjak ili peć na drva),

11. hladnjak,

12. perilica rublja i

13. električni (uljni) radijator.

Broj predmeta iz točaka 1., 2., 3. i 4. uvećava se prema broju članova obitelji.

Narudžbe za namještaj će se raditi na temelju podataka Ministarstva graditeljstva i prostornoga uređenja o popisu i broju kuća i stanova za koje će se isporučivati namještaj, a namještaj će se naručiti po uvođenju stambenih objekata u obnovu. Ministarstvo graditeljstva i prostornoga uređenja će popis i broj kuća i stanova, za koje će se isporučivati namještaj, Državnom uredu za obnovu i stambeno zbrinjavanje dostaviti tijekom kolovoza i rujna 2014. godine.

V. Bitni uvjeti kojima mora udovoljavati namještaj koji se daje za opremanje obiteljskih kuća i stanova oštećenih ili uništenih u poplavama na području Vukovarsko-srijemske županije

Svi elementi namještaja (drveni elementi, madrac i sudoper) i jedinica bijele tehnike (hladnjak, električni štednjak, peć na drva, perilica rublja i električni (uljni) radijator) moraju imati atest kvalitete izdanog od ovlaštene pravne osobe u Republike Hrvatske.

Namještaj treba biti izrađen iz troslojne obostrano oplemenjene iverice debljine min. 18 mm, Tip TP 20, emisijske klase E1, sukladno zahtjevima Zakona o gradnji, Naredbe o obaveznom potvrđivanju ploča iverica za opću uporabu i graditeljstvo i normi HRD D.C5.031.

Radna ploča kuhinjskog namještaja mora biti izrađena iz troslojne iverice jednostrano obložene melaminskom folijom debljine min. 28 mm, Tip TP 20, emisijske klase E1, sukladno zahtjevima Zakona o gradnji, Naredbe o obaveznom potvrđivanju ploča iverica za opću uporabu i graditeljstvo i normi HRD D.C5.031.

VI. Namještaj se sastoji od sljedećih cjelina:

1. Kuhinja i blagovaonica

– kuhinjski element sa sudoperom i sifonom                 kom 1

kuhinjski element dim. 80/60/85 cm izrađen od oplemenjene iverice d = 18 mm s kantiranim rubovima i radnom pločom min. d = 28 mm, s dvoja vrata i policom unutar elementa,

sudoper – ugradbeni, korito od nehrđajučeg čelika, jednodjelni,

nasadni dim. 80/60 cm i pripadajući sifon

– kuhinjski element s ladicom i vratima                        kom 1

kuhinjski element dim. 40/60/85 cm izrađen od oplemenjene iverice d = 18 mm s kantiranim rubovima i radnom pločom min. d = 28 mm, s jednim vratima, policom unutar elementa i s jednom ladicom

– viseći kuhinjski element s ladicom i dvojim vratima      kom 2

kuhinjski element dim. 60/35/60 cm izrađen od oplemenjene iverice d = 18 mm s kantiranim rubovima, s dvojim vratima i policom unutar elementa

– kuhinjski stol                                                          kom 1

ploča stola min. dim. 80/100 cm izrađena od oplemenjene iverice min.d = 22 mm s kantiranim rubovima, noge stola drvene, okrugle ili četvrtaste, visina stola 72 cm

– stolica                                                                  kom 4

drvena stolica s naslonom, visina naslona min. 80 cm, visina sjedalice min. 45 cm, sjedalica presvučena spužvom i tkaninom, dim. sjedalice min. 40/40 cm

2. Soba za spavanje

– krevet s podnicom                                                kom 1

krevet dim. 95/195/50 cm izrađen od oplemenjene iverice d = 18 mm s kantiranim rubovima, min. visina na kojoj je drvena podnica h = 25 cm

– madrac                                                               kom 1

madrac dim. 90/190/16 cm standard sa žičanom jezgrom, izrađen od čelične žice koja je povezana sa spiralom, punjen filcom i tekstilnom vatom i presvučen tkaninom

– garderobni ormar                                                 kom 1

garderobni ormar dim. 80/56/190 cm izrađen od oplemenjene iverice d = 18 mm s kantiranim rubovima i s dvije police i šipkom za vješanje

– noćni ormarić                                                     kom 1

noćni ormarić dim. 40/50/50 cm izrađen od oplemenjene iverice d = 18 mm s kantiranim rubovima i s jednom policom u sredini

3. Dječja soba

– dječji krevet s podnicom                                      kom 1

krevet dim. 95/195/50 cm izrađen od oplemenjene iverice d = 18 mm s kantiranim rubovima, min. visina na kojoj je drvena podnica h = 25 cm

– dječji madrac                                                      kom 1

madrac dim. 90/190/16 cm standard sa žičanom jezgrom, izrađen od čelične žice koja je povezana sa spiralom, punjen filcom i tekstilnom vatom i presvučen tkaninom

– dječji garderobni ormar                                       kom 1

garderobni ormar dim. 80/56/190 cm izrađen od oplemenjene iverice d = 18 mm s kantiranim rubovima i s dvije police i šipkom za vješanje

– noćni ormarić                                                   kom 1

noćni ormarić dim. 40/50/50 cm izrađen od oplemenjene iverice d = 18 mm s kantiranim rubovima i s jednom policom u sredini

– radni stol                                                         kom 1

radni stol dim. 120/60/72 cm izrađena od oplemenjene iverice d = 18 mm s kantiranim rubovima i s jednom policom, noge stola – puno drvo ili ploča oplemenjene iverice s kantiranim rubovima

– dječja stolica                                                    kom 1

drvena stolica s naslonom, visina naslona min. 80 cm, visina sjedalice min. 45 cm, sjedalica presvučena spužvom i tkaninom, dim. sjedalice min. 40/40 cm

4. Rekapitulacija

Etalonska vrijednost namještaja se računa za četveročlanu obitelj (2 odraslih i 2 djece).

VII. Opis i karakteristike kućanskih aparata

|  |  |
| --- | --- |
| Opis i karakteristike hladnjaka | |
| dimenzije: | visina min. 850 mm |
|  | širina 500 – 600 mm |
|  | dubina 550 – 600 mm |
| teh. karakteristike: | ukupna zapremnina min. 140 l |
|  | odjeljak ledenice min. 22 l |
|  | odjeljak za jaja |
|  | mliječni odjeljak |
|  | odjeljak za staklenke |
|  | posuda za povrće |
|  | staklena polica |
|  | podesive police |
|  | posudica za led |
| uporabne značajke: | samostojeći |
|  | otvaranje vrata lijevo/desno |
|  | podesive nožice |
|  | osvijetljena unutrašnjost |
|  | ručno otapanje |
|  | prostor za odlaganje duboko zamrznutih namirnica |
| certifikat: | ovlaštena institucija/pravna osoba u Republici Hrvatskoj |
| servisna mreža: | unutar svake županije isporuke |
| jamstvo: | min. 1 godina od dana isporuke |
| jamstveni list i upute: | uz proizvod |
| rezervni dijelovi: | osigurani u jamstvenom i izvan jamstvenog roka 3 – 6 godina |
| Opis i karakteristike električnog štednjaka | |
| dimenzije: | visina cca. 850 mm |
|  | širina 550 – 600 mm |
|  | dubina 550 – 600 mm |
| osnovni podaci: | 1 normalna grijača ploča Ø 180; min. 1,5 kW |
|  | 1 normalna grijača ploča Ø 145; min. 1,0 kW |
|  | 1 brzogrijača ploča Ø 180; min. 2,0 Kw |
|  | 1 ploča po izboru ponuditelja (struja – plin) |
| zagrijavanje: | električna konvecionalna pećnica |
|  | donji grijač min. 1400 W |
|  | gornji grijač min. 800 W |
| opremljenost: | radna ploča emajlirana |
|  | 1 tava za pećnicu |
|  | 1 rešetka za pećnicu |
|  | rasvjeta pećnice |
| certifikat: | ovlaštena institucija/pravna osoba u Republici Hrvatskoj |
| servisna mreža: | unutar svake županije isporuke |
| jamstvo: | min. 1 godina od dana isporuke |
| jamstveni list i upute: | uz proizvod |
| rezervni dijelovi: | osigurani u jamstvenom i izvan jamstvenog roka 3 – 6 godina |
| Opis i karakteristike štednjaka na kruto gorivo | |
| dimenzije: | visina min. 850 mm |
|  | širina min. 500 – 600 mm |
|  | dubina min. 550 – 600 mm |
| mjesto za kuhanje: | grijaća ploča |
| pećnica: | na kruto gorivo |
| oprema: | odvod dimovodnih kanala Ø 120, bočno (L i D) i otraga, plastična ručka vratiju pećnice |
| certifikat: | Državni zavod za normizaciju i mjeriteljstvo |
| servisna mreža: | unutar svake županije isporuke |
| jamstvo: | min. 1 godina od dana isporuke |
| jamstveni list i upute: | uz proizvod |
| rezervni dijelovi: | osigurani u jamstvenom i izvan jamstvenog roka 3-6 godina |
| masa: | ≥ 100 kg |
| nazivna snaga: | ≥ 5 kW |
| Opis i karakteristike perilice rublja | |
| kapacitet: | min. 5 kg |
| broj okretaja: | min. 800 o/min |
| programi pranja: | min. 10 |
| funkcijske tipke: | start/pauza |
|  | dodatno ispiranje |
|  | smanjeno gužvanja (olakšano glačanje) |
|  | isključenje centrifuge |
| opremljenost: | pumpa s filterom |
|  | inox bubanj |
|  | polipropilenska kada |
|  | 3 pretinca u ladici za deterdžent |
|  | mogućnost skidanja gornjeg poklopca |
| energetske značajke: | razred učinkovitosti A |
|  | učinkovitost pranja A |
|  | učinkovitost centrifuge D |
|  | napon/frekvencija 220-240V / 50Hz |
|  | osigurač 10A |
| certifikat: | Državni zavod za normizaciju i mjeriteljstvo |
| servisna mreža: | unutar svake županije isporuke |
| jamstvo: | min. 1 godina od dana isporuke |
| jamstveni list i upute: | uz proizvod |
| rezervni dijelovi: | osigurani u jamstvenom i izvan jamstvenog roka 3 – 6 godina |
| Opis i karakteristike električnog (uljnog) radijatora | |
| dimenzije: | visina min. 600 mm |
|  | širina min. 150 mm |
|  | dubina min. 600 mm |
| opremljenost: | regulacija snage 3 razine |
|  | regulacija temperature termostat |
|  | broj rebara min. 10 |
|  | ugrađen termoventilator |
|  | grijani prostor min. 50 m3 |
| priključak: | električni priključak 230V, 50 Hz |
|  | snaga termoventilatora 500 W |
|  | min. snaga 1500 W |
| certifikat: | Državni zavod za normizaciju i mjeriteljstvo |
| servisna mreža: | unutar svake županije isporuke |
| jamstvo: | min. 1 godina od dana isporuke |
| jamstveni list i upute: | uz proizvod |
| rezervni dijelovi: | osigurani u jamstvenom i izvan jamstvenog roka 3-6 godina |

VIII. Rokovi provedbe isporuke i montaže namještaja i kućanskih aparata za opremanje obiteljskih kuća i stanova oštećenih ili uništenih u poplavama na području Vukovarsko-srijemske županije

Provedbi isporuke i montaže namještaja i kućanskih aparata za opremanje obiteljskih kuća i stanova oštećenih ili uništenih u poplavama na području Vukovarsko-srijemske županije će se pristupiti nakon što se završe radovi obnove na obiteljskoj kući i stanu.

Rok za isporuku i montažu namještaja i kućanskih aparata je 7 dana od završetka obnove.

IX. Operativna provedba isporuke i montaže namještaja i kućanskih aparata

Isporuka namještaja se vrši na adresu sa naloga Državnog ureda za obnovu i stambeno zbrinjavanje.

X. Ostalo

U prikupljanju dokumentacije i komunikaciji između tijela koja sudjeluju u provedbi ovoga Programa elektronička komunikacija izjednačena je s dostavom redovitom poštom.

O isporuci namještaja i kućanskih aparata će se sačiniti zapisnik kojeg će potpisati isporučitelj i vlasnik objekta kojem je izvršena isporuka namještaja i kućanskih aparata.

XI. Procjena potrebnih financijskih sredstava

NAMJEŠTAJ

1. kuhinja i blagovaonica                    1.700,00 kuna

2. soba za spavanje (2 kompleta)        1.600,00 kuna

3. dječja soba (2 kompleta)                1.900,00 kuna

BIJELA TEHNIKA

1. hladnjak                                        1.100,00 kuna

2. štednjak (elek. ili peć na drva)         2.200,00 kuna

3. perilica rublja                                1.500,00 kuna

4. el. (uljni) radijator                             500,00 kuna

SVEUKUPNO za četveročlanu obitelj

namještaj                                         5.200,00 kuna

bijela tehnika                                    5.300,00 kuna

|  |  |
| --- | --- |
|  | 10.500,00 kuna (bez poreza na dodanu vrijednost) |

Ukupna sredstva potrebna za provedbu programa su 30.000.000,00 kuna s porezom na dodanu vrijednost.

87 21.07.2014 Odluka o donošenju Programa obnove i saniranja posljedica katastrofe na području Vukovarsko-srijemske županije - opremanje obiteljskih kuća i stanova oštećenih i uništenih od poplava

87 21.07.2014 Odluka o donošenju Programa obnove i saniranja posljedica katastrofe na području Vukovarsko-srijemske županije - opremanje obiteljskih kuća i stanova oštećenih i uništenih od poplava

Odluka, NN 87/2014-1764
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)